ปัจจัยความเสี่ยงต่างๆ ที่อาจมีผลกระทบต่อการดำเนินธุรกิจของบริษัท สามารถแบ่งได้ดังนี้

1.  ยุคโลกาภิวัตน์ (Globalization)

ความเสี่ยงจากการแข่งขันในธุรกิจเดียวกัน โดยเฉพาะในยุคโลกาภิวัตน์(Globalization)
ที่ดูเหมือนว่าโลกจะหมุนเร็วขึ้นและจำเป็นที่จะวิ่งต้องตามให้ทัน
โดยเฉพาะเทคโนโลยีในการทำธุรกิจนี้ ทั้งด้านมัลติมีเดีย แสง สี เสียง รวมถึง
คู่แข่งที่มาจากต่างชาติที่จะเข้ามามากขึ้น เมื่อเริ่มมีการเจรจาเปิดเสรีทางการค้ากับต่างประเทศ
ซึ่งบริษัทต่างชาติจะนำเอาความรู้และเทคโนโลยีใหม่ ๆ
ที่ทันสมัยและประสบการณ์ที่หลากหลายเข้ามา พร้อมกับมีลูกค้าจากต่างประเทศมาด้วย
เหล่านี้เป็นปัจจัยเสี่ยงทางธุรกิจที่เราตระหนักดีว่าจะต้องเกิดขึ้น ซึ่งบริษัทขนาดเล็กๆ
อาจมองข้ามปัจจัยเสี่ยงข้อนี้ไปได้

ดังนั้น เมื่อยุคโลกาภิวัตน์เริ่มต้น
กลับกลายเป็นการเปิดโอกาสให้บริษัทสามารถใช้ประโยชน์จากเครือข่ายของบริษัทที่มีอยู่ทั่วโลกได้อย่างเต็มที่
เช่น สามารถนำความรู้ และเทคโนโลยีในบริษัทเครือข่ายที่มี
นำมาตอบสนองความต้องการของลูกค้าได้ตรงตามเป้าหมาย
และแม้ว่าลูกค้าจะอยู่ในประเทศหรือต่างประเทศก็ตาม
ทำให้บริษัทสามารถให้บริการลูกค้าได้อย่างสะดวก รวดเร็ว ครอบคลุมทุกพื้นที่ทั่วโลก

นอกจากนี้
การมีเครือข่ายทั่วโลกยังจะช่วยในการดูแลลูกค้าทั่วโลกให้ใช้บริการบริษัทได้ไม่ว่าลูกค้าต้องการไปขยายฐานการตลาดที่ประเทศใดก็ตามที่บริษัทมีเครือข่ายอยู่
ก็สามารถดูแลลูกค้าเองและไม่ต้องส่งต่อลูกค้าให้กับผู้ประกอบการรายอื่นซึ่งจะเป็นเพิ่มฐานและรักษาฐานลูกค้าจากต่างประเทศให้ใช้บริการของบริษัทอย่างต่อเนื่องตลอดไป

2.  ความไม่แน่นอนของแผนการตลาดของบริษัทลูกค้า

ด้วยภาวะการแข่งขันของภาคธุรกิจต่างๆ ที่เป็นลูกค้าของบริษัทมีความรุนแรงเพิ่มมากขึ้น
ทำให้ลูกค้าจะต้องมีการปรับตัวเปลี่ยนแปลงเทคโนโลยีและการให้บริการอย่างรวดเร็ว
เพื่อให้สามารถแข่งขันกับคู่แข่งได้ อย่างเช่น อุตสาหกรรมสื่อสารโทรคมนาคม อุตสาหกรรมรถยนต์
อุตสาหกรรมเสื้อผ้า ที่มีภาวะการแข่งขันของค่อนข้างรุนแรง
ทำให้บริษัทลูกค้ามีความจำเป็นต้องปรับแผนทางการตลาดให้มีความโดดเด่นเหนือคู่แข่ง
ทั้งการปรับงบประมาณ หรือการเปลี่ยนแผนการตลาด

อย่างไรก็ตามความเสี่ยงจากความไม่แน่นอนของแผนการตลาดของลูกค้าเป็นความเสี่ยงร่วมที่ผู้ประกอบการด้านการจัดกิจกรรมทางการตลาด
(Event Marketing) ทุกบริษัทจะต้องเผชิญ
และไม่ใช่ความเสี่ยงเฉพาะบริษัทจึงไม่ใช้เรื่องยุ่งยากในการบริหารจัดการ
และด้วยประสบการณ์มากกว่า 20 ปี ของบริษัทและทีมงาน
ทำให้บริษัทและบุคลากรของบริษัทมีความพร้อมและความเข้าใจในการเปลี่ยนแปลงที่เกิดขึ้นอยู่ตลอดเวลา
โดยความเสี่ยงจากการเปลี่ยนแปลงแผนการตลาดดังกล่าวลูกค้าจะร่วมรับผิดชอบต่อค่าใช้จ่ายที่เกิดขึ้น
ซึ่งบริษัทเองจะให้ความสำคัญในการติดต่อประสานงานกับลูกค้าอย่างใกล้ชิด
เพื่อรับทราบการเปลี่ยนแปลงและเข้าใจความต้องการรวมถึงแผนงานตลาดของลูกค้าในทุก ๆ
ขั้นตอน
จึงสามารถปรับเปลี่ยนการให้บริการให้สอดคล้องกับความต้องการของลูกค้าได้ภายใต้งบประมาณและระยะเวลาที่ลูกค้ากำหนด

3.  ความเสี่ยงจากความไม่แน่นอนของภาวะเศรษฐกิจและปัจจัยอื่น ๆ

ภาวะการขยายตัวทางเศรษฐกิจและสิ่งต่างๆ ที่จะเข้ามากระทบต่อการขยายตัวทางเศรษฐกิจ
ถือว่าเป็นอีกหนึ่งปัจจัยเสี่ยงที่ภาคธุรกิจทุก ๆ ต้องเผชิญร่วมกัน
ในส่วนของธุรกิจโฆษณาและประชาสัมพันธ์จะได้รับผลกระทบโดยตรงจากการอุปโภคบริโภคของประชาชนและความอยู่รอดของผู้ประกอบการธุรกิจ
เพราะเป็นปัจจัยสำคัญในการตัดสินใจเลือกใช้สื่อโฆษณา ประชาสัมพันธ์
หรือการจัดกิจกรรมทางการตลาดของผู้ประกอบการ

แนวโน้มเศรษฐกิจโลกในปี 2548 มีทิศทางที่ชะลอตัวลงจากปัญหาเศรษฐกิจของสหรัฐอเมริกา
ที่มีการขาดดุลบัญชีเดินสะพัดและขาดดุลงบประมาณจำนวนมหาศาล ทำให้เศรษฐกิจสหรัฐชะลอตัวลง
ขณะเดียวกับที่เศรษฐกิจของจีนมีทิศทางที่ชะลอตัวลงด้วย

นอกจากนี้ยังมีปัจจัยเสี่ยงจากการก่อการร้ายข้ามชาติ ปัญหาราคาน้ำมันที่ยังคงอยู่ในระดับสูง
ทิศทางอัตราดอกเบี้ยที่อยู่ในช่วงขาขึ้น ส่งผลให้ต้นทุนของผู้ประกอบการเพิ่มขึ้น
รวมไปถึงเหตุการณ์คลื่นยักษ์สึนามิเข้าถล่มประเทศในแถบเอเชีย 6 ประเทศ รวมถึง 6
จังหวัดในภาคใต้ของประเทศไทย
เหตุการณ์ดังกล่าวทำให้ประเทศไทยสูญเสียรายได้จากการท่องเที่ยว
ทำให้มีการประมาณการณ์จากสำนักงานคณะกรรมการพัฒนาเศรษฐกิจและสังคมแห่งชาติว่า
อัตราการเติบโตของประเทศไทยจะลดลงถึงร้อยละ 0.3

อย่างไรก็ตามความเสี่ยงดังกล่าวเป็นความเสี่ยงในภาพรวมของประเทศ
และเป็นความเสี่ยงที่ภาคธุรกิจต้องร่วมกันฝ่าฟัน ซึ่งประเทศไทยยังมีปัจจัยบวกทางเศรษฐกิจอีกมาก
เช่น การส่งออก อันเป็นหนึ่งลูกค้าสำคัญของบริษัท จึงเชื่อว่าบริษัทจะยังขยายตัวได้อย่างต่อเนื่อง

4.  การลงทุนผิดพลาด ลงทุนเทคโนโลยีที่ล้าสมัย (Out Date)

แม้ว่าเทคโนโลยีจะเป็นหัวใจสำคัญอย่างหนึ่งสำหรับธุรกิจนี้
ความเปลี่ยนแปลงอย่างรวดเร็วเป็นสิ่งที่จะต้องติดตามให้เท่าทัน โดยเฉพาะอย่างยิ่งนวัตกรรมใหม่ๆ
ที่นำมาใช้ในการบริการออกแบบและจัดสร้างต่างๆ เช่น มัลติมิเดีย เทคโนโลยีการใช้แสง สี
และเสียง และกราฟฟิคดีไซน์มาประยุกต์ใช้กับคอมพิวเตอร์
อย่างไรก็ตามบริษัทเป็นเพียงผู้นำนวัตกรรมเหล่านี้มาใช้กับลูกค้าของบริษัท
ไม่ได้เป็นผู้สร้างสรรค์หรือคิดค้นนวัตกรรมให้กับอุตสาหกรรมจึงไม่ได้รับผลกระทบจากการเปลี่ยนแปลงมากนัก

จากการที่เป็นบริษัทเครือข่ายทั่วโลก ทำให้สามารถศึกษา และจัดหานวัตกรรมใหม่ๆ
ได้อย่างมีประสิทธิภาพโดยไม่เกิดความสิ้นเปลืองและสามารถตอบสนองความต้องการของลูกค้าอย่างมีสัมฤทธิผลมากขึ้น

5.  ความผันผวนของค่าเงิน

บริษัท ปิโก (ไทยแลนด์) จำกัด (มหาชน)
เป็นบริษัทที่รับบริหารจัดการด้านการตลาดให้กับลูกค้าทั้งในประเทศและต่างประเทศ
รวมถึงผู้ประกอบการส่งออกและนำเข้า ก็เป็นหนึ่งในลูกค้าเป้าหมายของบริษัท เช่น
ลูกค้าที่มีการจัดนิทรรศการในต่างประเทศ ทำให้รายได้ของบริษัทมีทั้งเงินสกุลบาท
และเงินสกุลต่างประเทศ ซึ่งอัตราแลกเปลี่ยนในแต่ละช่วงเวลาจะขึ้นอยู่กับภาวะเศรษฐกิจโดยรวม
ภาวะตลาดเงินและตลาดทุน การเคลื่อนย้ายของเงินทุนจากต่างประเทศ
และกระแสข่าวในช่วงเวลานั้นๆ ทั้งสหรัฐอเมริกา ญี่ปุ่น และประเทศอื่นๆ ภูมิภาคเอเชีย
ทำให้เกิดความผันผวนกับค่าเงิน ณ ขณะนั้น

ดังนั้น การทำธุรกิจของบริษัทจะมีความเสี่ยงจากความผันผวนของอัตราแลกเปลี่ยน
ซึ่งบริษัทเองจะมีการติดตามภาวะเศรษฐกิจ
และติดตามสถานการณ์ความเคลื่อนไหวของอัตราแลกเปลี่ยนอย่างใกล้ชิด
เพื่อบริษัทจะได้มีการบริหารความเสี่ยงจากอัตราแลกเปลี่ยนให้มีน้อยที่สุด
และเป็นการลดความเสี่ยงที่จะทำให้รายได้ของบริษัทลดลง

1.6 ความเสี่ยงจากการแพร่ระบาดของโรคซาร์ส โรคไข้หวัดนก และภัยธรรมชาติ

การแพร่ระบาดของโรคซาร์ส โรคไข้หวัดนก ยังเป็นปัจจัยความเสี่ยงที่เกิดขึ้นในพื้นที่
ซึ่งยากที่จะหลีกเลี่ยง โดยได้มีการแพร่ระบาดเกิดขึ้นมาแล้วถึง 2 ครั้ง
แม้ว่าทางการจะพยายามหามาตรการเข้ามาดูแลอย่างใกล้ชิด
ทั้งการประกาศพื้นที่มีการเลี้ยงไก่จำนวนมากเป็นพื้นที่เสี่ยง
และเข้าไปกำจัดเชื้อโรคไข้หวัดนกแล้วก็ตาม

โดยส่งผลให้บริษัทที่ดำเนินธุรกิจด้านการบริหารจัดการทางการตลาดให้กับลูกค้ามีความเสี่ยง
ในการจัดกิจกรรมทางการตลาดมีโอกาสที่จะได้รับความสนใจจากประชาชนที่บริษัทเข้าไปจัดแสดงนิทรรศการ
หรือกิจกรรมส่งเสริมการตลาดมีน้อยกว่าที่ได้ประมาณการไว้ และภัยธรรมชาติที่เกิดได้ทุกเวลา
ทุกสถานที่ เช่น คลื่นยักษ์สึนามิ นั้นก็ทำให้การจัดกิจกรรมทางการตลาดต้องชะงักลงไปชั่วคราว

เรื่องนี้ทางภาครัฐจะต้องสร้างความเข้าใจกับประชาชน
และนักลงทุนจากต่างประเทศถึงแนวทางการแก้ปัญหา และสร้างความเชื่อมั่นกลับคืนมา
สำหรับบริษัทเองก็จะต้องมีการชี้แจงให้ลูกค้ามีความเข้าใจกับปัญหาไข้หวัดนก
และสร้างจุดเด่นในเรื่องของกิจกรรมทางการตลาดและสินค้าของลูกค้า
เพื่อให้สามารถเข้าถึงกลุ่มเป้าหมายของลูกค้ามากที่สุด ประกอบกับบริษัทมีเครือข่ายสาขาทั่วโลก
ซึ่งหากประเทศไทยประสบปัญหาอย่างหนัก บริษัทก็สามารถที่จะให้บริการกับลูกค้าในต่างประเทศได้
ซึ่งจะไม่กระทบต่อรายได้และฐานะทางการเงินของบริษัท